text: # Dṳ̆
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Dṳ̆ (豬) sê siŏh cṳ̄ng buô-ṳ̄ dông-ŭk (哺乳動物). Dṳ̆ buŏng gă-iōng (家養) gâe̤ng iā-sĕng (野生) lâng cṳ̄ng. Ék-buăng lì gōng dṳ̆ cêu sê cī gă-iōng gì dṳ̆, iâ-sĕng gì dṳ̆ hô̤ lā̤ iā-dṳ̆ (野豬).
  Dṳ̆ sê hiêng-dâi siâ-huôi có̤i ciō-iéu gì nṳ̆k-lôi sĭk-pīng (肉類食品) cĭ ék.
  
  ## Gó̤-huák
  Nièng-màng-dău tăi gì dṳ̆, hô̤ „nièng-dṳ̆“ (年豬):225.
  
  ## Ùng-huá
  Dṳ̆ iâ sê sĕk-nê săng-ngáu (十二生肖) cĭ ék, dó̤i-éng gì dê-ciĕ (地支) sê hâi (亥), sèng-tàu sê kēng, â-lāu sê chṳ̄.
  
  ### Cŭng-gáu
  Séng Ĭ-sṳ̆-làng-gáu‎ (伊斯蘭教) gâe̤ng Iù-tái-gáu (猶太教)‎ gì nè̤ng mâ̤ sāi siĕh dṳ̆ nṳ̆k, ĭ-gŏk-nè̤ng giéng-gáe̤k dṳ̆ nṳ̆k iā lă-că (垃渣).
  
  ### Bàng-uâ
  Hók-ciŭ-uâ diē-sié iā sèu sāi „dṳ̆“ lì má nè̤ng. Bī-ṳ̀ gōng má nè̤ng ngâung (歞) hô̤ lā̤ „ngâung-dṳ̆“ (歞豬), má nè̤ng ngông hĕ̤k-ciā mŏ̤h giéng diŏh sié-méng (世面) gì nè̤ng hô̤ lā̤ „kă̤-dṳ̆“ (溪豬).
  „Nièng-dṳ̆“ â̤-sāi dò̤ kó̤ má nièng-màng-dău-â guó-âu gì nè̤ng:225.
  
  #### Sṳ̆k-ngṳ̄
  - Ék dṳ̆-dṳ̆ nê-tài-dṳ̆ (一豬豬二刣豬): dṳ̆-dṳ̆, sê ké-chiă lā-bá gì siăng-ĭng, cī-dâi chiă[1]:88. Gó-dā̤ nè̤ng nêng-ùi ô chiă kŭi gì, tài-dṳ̆ gì dŭ cêng buōng-sê̤ṳ.
  - Siăh dṳ̆-mō̤ lâiu giéu dṳ̆-giāng siăng: hūng-ché̤ṳ (諷刺) nâ siăh mâ̤ có̤ gì nè̤ng. Dṳ̆-giāng siăng, bī-ê̤ṳ (比喻) ngiê-lâung gì siăng niā nè̤ng tō̤-iéng.[1]:88
title: Dṳ̆
wikitext: {{twinLAT|豬}}
  {{Taxobox
  | color = pink
  | name = Dṳ̆
  | status = DOM
  | image = Sow and five piglets.jpg
  | image_width = 250px
  | image_caption =Dṳ̆
  | regnum = [[Animalia]]
  | phylum = [[Chordata]]
  | classis = [[Mammalia]]
  | ordo = [[Artiodactyla]]
  | familia = [[Suidae]]
  | genus = ''[[Sus]]''
  | species = ''[[S. scrofa]]''
  | subspecies = '''''S. s. domestica'''''
  | trinomial = ''Sus scrofa domestica''
  | trinomial_authority = [[Carolus Linnaeus|Linnaeus]], [[1758]]
  | synonyms =<center>'''''Sus domestica'''''
  }}
  '''Dṳ̆''' (豬) sê siŏh cṳ̄ng [[buô-ṳ̄ dông-ŭk]] (哺乳動物). Dṳ̆ buŏng gă-iōng (家養) gâe̤ng iā-sĕng (野生) lâng cṳ̄ng. Ék-buăng lì gōng dṳ̆ cêu sê cī gă-iōng gì dṳ̆, iâ-sĕng gì dṳ̆ hô̤ lā̤ iā-dṳ̆ (野豬).
  
  Dṳ̆ sê hiêng-dâi siâ-huôi có̤i ciō-iéu gì nṳ̆k-lôi sĭk-pīng (肉類食品) cĭ ék.
  
  ==Gó̤-huák==
  Nièng-màng-dău tăi gì dṳ̆, hô̤ „nièng-dṳ̆“ (年豬)<ref name="福州方言詞典">{{cite book|title=福州方言詞典|date=1994-10|publisher=福建人民出版社}}</ref>{{rp|225}}.
  
  ==Ùng-huá==
  Dṳ̆ iâ sê [[săng-ngáu|sĕk-nê săng-ngáu]] (十二生肖) cĭ ék, dó̤i-éng gì [[dê-ciĕ]] (地支) sê hâi (亥), sèng-tàu sê [[kēng]], â-lāu sê [[chṳ̄]].
  ===Cŭng-gáu===
  Séng [[Ĭ-sṳ̆-làng-gáu‎]] (伊斯蘭教) gâe̤ng [[Iù-tái-gáu]] (猶太教)‎ gì nè̤ng mâ̤ sāi siĕh dṳ̆ nṳ̆k, ĭ-gŏk-nè̤ng giéng-gáe̤k dṳ̆ nṳ̆k iā lă-că (垃渣).
  ===Bàng-uâ===
  [[Hók-ciŭ-uâ]] diē-sié iā sèu sāi „dṳ̆“ lì má nè̤ng. Bī-ṳ̀ gōng má nè̤ng ngâung (歞) hô̤ lā̤ „ngâung-dṳ̆“ (歞豬), má nè̤ng ngông hĕ̤k-ciā mŏ̤h giéng diŏh sié-méng (世面) gì nè̤ng hô̤ lā̤ „kă̤-dṳ̆“ (溪豬).
  
  „Nièng-dṳ̆“ â̤-sāi dò̤ kó̤ má nièng-màng-dău-â guó-âu gì nè̤ng<ref name="福州方言詞典" />{{rp|225}}.
  
  ====Sṳ̆k-ngṳ̄====
  *Ék dṳ̆-dṳ̆ nê-tài-dṳ̆ (一豬豬二刣豬): dṳ̆-dṳ̆, sê [[ké-chiă]] [[lā-bá]] gì siăng-ĭng, cī-dâi chiă<ref name="福州方言詞典"/>{{rp|88}}. Gó-dā̤ nè̤ng nêng-ùi ô chiă kŭi gì, tài-dṳ̆ gì dŭ cêng buōng-sê̤ṳ.
  *Siăh dṳ̆-mō̤ lâiu giéu dṳ̆-giāng siăng: hūng-ché̤ṳ (諷刺) nâ siăh mâ̤ có̤ gì nè̤ng. Dṳ̆-giāng siăng, bī-ê̤ṳ (比喻) ngiê-lâung gì siăng niā nè̤ng tō̤-iéng.<ref name="福州方言詞典"/>{{rp|88}}
  
  ==Chăng-kō̤ cṳ̆-lâiu==
  {{reflist}}
  {{Săng-ngáu}}
  
  [[分類:Buô-ṳ̄ dông-ŭk]]